Document ID: 31995R0332

ΚΑΝΟΝΙΣΜΟΣ (ΕΚ) αριθ. 332/95 ΤΗΣ ΕΠΙΤΡΟΠΗΣ της 17ης Φεβρουαρίου 1995 για τον καθορισμό, μεταβατικά, των οριζομένων σε Ecu τιμών και ποσών που εφαρμόζονται στον τομέα της ζάχαρης για την περίοδο από 1ης Φεβρουαρίου έως 30 Ιουνίου 1995 στα οποία εφαρμόζεται ο συντελεστής διορθώσεως που προβλέπεται από το άρθρο 13 του κανονισμού (ΕΟΚ) αριθ. 3813/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 150/95 (2), και ιδίως το άρθρο 12 και το άρθρο 13 παράγραφος 1,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (3), όπως τροποποιήθηκε τελευταία από τον κανονισμό (ΕΚ) αριθ. 283/95 της Επιτροπής (4),
Εκτιμώντας:
ότι το άρθρο 13 παράγραφος 2 του κανονισμού (ΕΟΚ) αριθ. 3813/92 προβλέπει ότι οι τιμές και τα ποσά σε Ecu, στο αντίτιμο των οποίων σε εθνικό νόμισμα εφαρμόζεται στις 31 Ιανουαρίου 1995 ο συντελεστής διορθώσεως 1,207509 τον οποίο καθορίζει, πολλαπλασιάζονται με τον συντελεστή αυτό, εις τρόπον ώστε να διατηρηθεί το επίπεδό τους σε εθνικό νόμισμα λόγω της καταργήσεως του συντελεστή διορθώσεως που συνδέεται με τα σταθερά νομίσματα-
ότι, κατά το μέτρο του δυνατού, πρέπει να τηρηθεί η λογική των συνήθων κανόνων υπολογισμού για να διατηρηθεί η ακριβής σταθερότητα των τιμών και των ποσών στον τομέα της ζάχαρης λόγω του καθεστώτος αυτοχρηματοδότησης του τομέα- ότι πρέπει, συνεπώς, για τον ίδιο λόγο και προκειμένου να είναι δυνατή η εφαρμογή από την 1η Φεβρουαρίου 1995, η οποία θα πρέπει να είναι ομοιόμορφη για το σύνολο της Κοινότητας, να καθοριστούν οι εν λόγω τιμές και ποσά, μεταβατικά, με τρόπο σαφή μετά από εφαρμογή του εν λόγω συντελεστού διορθώσεως και να δημοσιευθούν για το υπόλοιπο τμήμα της περιόδου εμπορίας 1994/95-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές και ορισμένα ποσά που καθορίζονται σε Ecu για την περίοδο εμπορίας 1994/95 στον τομέα της ζάχαρης, μετά από εφαρμογή του συντελεστή διορθώσεως που προβλέπεται στο άρθρο 13 παράγραφος 2 του κανονισμού (ΕΟΚ) αριθ. 3813/92 είναι εκείνα που αναγράφονται στο παράρτημα για την περίοδο από 1ης Φεβρουαρίου έως 30 Ιουνίου 1995.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Φεβρουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Φεβρουαρίου 1995.

Labels: 3
15
17
6